Անաստասիա Ցվետաևա (գրող)

**Անաստասիա Իվանովնա Ցվետաևա** (, ), ռուս գրող։

Պրոֆեսոր Իվան Ցվետաևի դուստրը, Մարինա Ցվետաևայի կրտսեր քույրը։

## Կենսագրություն
Անաստասիա Ցվետաևան (ընտանիքում նրան անվանել են Ասյա) ծնվել է 1894 թվականին Մոսկվայում, թանգարանային գործիչ պրոֆեսոր Իվան Ցվետաևի ընտանիքում։ Ինչպես քույրը Մարիան, նա նույնպես նախնական կրթությունն ստացել է տանը, այնուհետև հաճախել է Մ․ Տ․ Բրյուխոնենկոյի աղջիկների դպրոց։ 1902-1905 թթ․ աղջիկները ապրել են Արևմտյան Եվրոպայում՝ սովորելով Շվեցարիայի և Գերմանիայի մասնավոր գիշերօթիկ դպրոցներում։ Այնուհետև ապրել են Յալթայում։ Մոր մահից հետո 1906 թ․ վերադարձել են Մոսկվա։

1912 թ․ Ցվետաևան ամուսնանում է 19-ամյա Բորիս Տրուխաչյովի հետ։ Նույն թվականի օգոստոսի 9-ին ծնվում է նրանց որդին Անդրեյը (մահացել է 1993 թ․ հունվարի 31-ին)։ 1914 թ․ նրանց ամուսնությունն փլուզվում է, և 1915 թ․ աշնանը Ցվետաևան կրկին ամուսնանում է Մավրիկի Մինցի հետ ու տեղափոխում նրա մոտ Ալեքսանդրով։ Ընտանեկան կյանքը չի խանգարում Անաստասիային զբաղվել գրականությամբ։ 1915 թ․ լույս է տեսնում նրա առաջին գիրքը՝ տոգորված Նիցշեյի փիլիսոփայական ոգով, որը կոչվում էր «Թագավորական մտորումներ»։

1917 թ․ հեղափոխությունից հետո Ցվետաևա քույրերը Մաքսիմիլիան Վոլոշինի հրավերով մեկնեցին Ղրիմ։ Ապրում էին նրա տանը։ 1917 թ․ հուլիսի 18-ին Ղրիմում դիզենտերիայից մահանում է Ցվետաևայի 1 տարեկան որդին։
1920-ական թթ․ սկզբին Ցվետաևան վերադառնում է Մոսկվա, ապրում է պատահական աշխատանքներով, սակայն շարունակում է գրել։ 1921 թ․ Միխայիլ Գերշենզոնի և Նիկոլայ Բերդյայևի առաջարկությամբ նրան ընդունում են գրողների միություն։ 1924 թ․ հուլիսի 23-ին Բորիս Պաստեռնակը գրում է կնոջը՝ Եվգենիյա Պաստեռնակին․
   

1927 թ․ Ցվետաևան ավարտում է իր «Քաղցած էպոս» գիրքը, բայց չի կարողանում հրատարակել։ Նույն ճակատագրին արժանացավ նաև նրա «Սոս կամ կարիճի համաստեղություն» վեպը։
1933 թ․ Անաստասիան Մոսկվայում ձերբակալվեց Բ․ Զուբակինի հետ կապված լինելու համար։ Բորիս Պասռեռնակի, Մաքսիմ Գորկու ջանքերով նրան 64 օր հետո ազատ արձակվեց։
1933 թ․ մինչ 1937 թ․ օգոստոսի 31-ը աշխատել է որպես գերմաներենի ուսուցչուհի մոսկովյան տարածաշրջանային օտար լեզուների ռազմական բաժանմունքում։
1937 թ․ սեպտեմբերի 30-ին Ցվետաևային կրկին ձերբակալեցին որդու և հարսի հետ միասին, որոնք նույնպես գտնվում էին նրա տանը։ Երկրորդ ձերբակալության ժամանակ առգրավեցին բանաստեղծուհու բոլոր գրվածքները և վերացրեցին։ Քննության ժամանակ նրան չէին թողնում քնել։ 1938 թ․ հունվարի 10-ին Ա․ Ցվետաևան դատապարտվեց 10 տարի ազատազրկման աշխատանքային ճամբարում՝ մեղադրվելով *«հակահեղափոխական պրոպագանդայի և ագիտացիայի մեջ մասնակցություն ունենալու»* մեջ, ուղարկվել է Բամլագ (այնուհետև Ամուրլագ)։ Պատվերով նկարել է ավելի քան 900 դատապարտյալների դիմանկարներ, գրել է բանաստեղծություններ։ Ա․ Տուրխաչովը դատապարտվեց 10 տարի ազատազրկման *«հակահեղափոխական քարոզչության»* համար։

## Ընտանիք
* Առաջին ամուսինը՝ Բորիս Տուրխաչով (1893-1919)
* Որդին՝ Անդրեյ Տուրխաչով (09 օգոստոս (27 հուլիս), 1912 - 31 հունվար, 1993)
* Թոռնուհիները՝ Մարգարիտա
* Երկրորդ ամուսինը՝ Մավրիկի Ալեքսանդրովիչ Մինց (1886-1917), ինժեներ
* Որդին՝ Ալեքսեյ Մինց (1916 - 1917)

## Երկեր
* «Թագավորական մտորումներ», 1915
* «Քաղցած էպոս», 1927 (ոչնչացվել է)
* «Սոս կամ կարիճի համաստեղություն» (ոչնչացվել է)
* «Ծերություն և երիտասարդություն»
* «Հուշեր», Մոսկվա, Սովետական գրող, 1974, 544 էջ
* «Իմ միակ ժողովածուն» (պոեզիա)
* «Իմ Սիբիր»
* «Amor»
* «Անհասկանալի»
* «Անսպառ»

## Գրքեր
* «Անաստասիա Ցվետաևայի նամակագրությունը Սոֆյա Լոբինսկայի հետ»
* «Հրաշքների և հրաշալիի մասին», Մոսկվա, 1991

## Ֆիլմ
Մարինա Գոլդովսկայի նկարահանած վավերագրական ֆիլմը 1989 թ․ Անաստասիա Ցվետաևայի մասին «Ես իննսուն տարեկան եմ, բայց դեռ թեթև է քայլվածքս...»

## Ծանոթագրություններ

## Աղբյուրներ
* 
* Մարինա Ցվետաևան շատ բանաստեղծություններ է նվիրել քրոջը, դրանց թվում են «Անտառային արքայություն»
* Նրա անունը Ասյա է… (փաստեր Ա․ Ցվետաևայի կյանքից)
* Աննա Գերմանի էսսե 
* Ա․Ցվետաևայի ծննդյան օրը Ելաբուգում 

Կատեգորիա:Ռուս բանաստեղծուհիներ
Կատեգորիա:20-րդ դարի կին գրողներ
Կատեգորիա:Վագանկովյան գերեզմանատանը թաղվածներ
Կատեգորիա:Ռուսական կայսրության կին գրողներ